રોસનર અને હોરોવિત્ઝ લાગણીવશ થઈ ગયા હતા. તેમણે પોતપોતાના પુત્રોને પણ કહી દીધું, કે આ સદ્‌ગૃહસ્ત તેમની માતાને લઈને પાછા બ્રિનલિટ્ઝ જવાના છે. રોસનરે મેન્સીને એક પત્ર આપવા માટે અન્ટરસ્કારફ્યૂહરરને પૂછ્યું, અને હોરોવિત્ઝે પણ રેજીનાને ચીઠ્ઠી પહોંચાડવા માટે આજીજી કરી. અન્ટરસ્કારફ્યૂહરરે આપેલા કાગળના ટૂકડા ઉપર બે પત્રો લખવામાં આવ્યા. એ પત્રોમાં એક પતિ પોતાની પત્નીને જે લખે એ જ બધું લખાયું હતું! રોસનરે પોતાના પત્રમાં લખી જણાવ્યું, કે જો બંને જીવતા રહે તો ભવિષ્યમાં પોજોર્ઝમાં ચોક્કસ જગ્યાએ મળવું.